LidanRubinov/Halacha-QA huggingface dataset:
שאלה: ואהבת לרעך כמוך ואיסור שנאה: אם יש בן אדם שפגע בך נגיד כמה פעמים,בפעם הראשונה סלחת כי בכל זאת אסור לשמור טינה ולא לשנוא,פעם שנייה שוב פגע בך אבל בכל זאת סלחת.אבל בפעם השלישית כשאתה מבין שבעצם לא משנה כמה מעשים טובים תעשה לאותו בנאדם כדי לנסות כן לאהוב אותו לפי מה שההלכה אומרת,זה לא יעזור כי אתה ממש פגוע מאותו בן אדם למרות כל ההתנצלויות.איך אפשר כן לאהוב את אותו הבן אדם ולא לכעוס עליו כל כך?השאלה מופנית לבנים ובנות כאחד-ואשמח לשמוע תשובה(:
תשובה: לשואל היקר נתחיל ב ענקית על השאלה הכל כך יסודית, כל אנושית וכל כך יסודית הזו. אשריך  למי מאתנו לא יצא לשמוע ילדים קטנים לפני יום כיפור אומרים סליחה סליחה סליחה- לא סלחת העבירה עליך! למעשה כשאנו נפגעים ממשהו משהו בערך שלו יורד בעינינו משהו בו פגום-בעיקר כאשר הוא חוזר על אותו אקט מס  פעמים. ננסה לנתח יחד שני משתנים- מה גורם לנו להיפגע? ומה כורמת לנו הפגיעה? לרב כשאנו נפגעים זה כמשהו חדר לנו לאזור שלנו הפרטי-וערער אותו, לעיתים עשה זאת במזיד ולעיתים עשה בשוגג. בכל אופן כאשר האדם מביא את עצמו לבקשת סליחה עלינו לזכור כי זהו מעשה אצילי! מי מאתנו לא מתקשה באמירת הסליחה? הבעיה שלנו שכאשר אנו נפגעים מאותו אדם משהו אצלנו מטשטש בגלל הפגיעה, בגלל שאנו נמצאים בתוך הפגיעה-בתוך הסיטואציה קשה לנו להבחין בכל-קשה לנו לראות את כל האדם! והרי אותו אדם שקלל אותי-הוא אותו אדם שעזר לי בשיעורי בית בעבר. והרי אותו אדם שהעליב אותי ליד אנשים אחרים הוא אותו אדם שמתנדב במד"א כל יום. זאת אומרת אנו שופטים את אותו אדם לפי גוון מסויים שהגיוני שהוא מקולקל באישיותו-אך אישיותו מלאה פנים רבים. עלינו להרגיל את עצמנו להסתכלות רחבה, לנסות לצאת מתוך הסיטואציה ולהסתכל על האדם בכללותו-לדון לכף זכות. נקודה נוספת היא הערבות של עמ"י-עצם הפגיעה עצם התיאור שהבאת שקשה לי לאהוב אותו-זה כי אכפת לי! אחרת הייתי אדיש-אבל יש לי איזה רגש אליו-גם אם הוא כעס-הוא מקושר אלי באיזשהו רגש. עליי לבוא ממקום אחר, ממקום של תפילה עליו-שהמקום הזה ישתנה בו. שיצליח לצאת מהנקודה הלא טובה הזו. עוד נקודה שאנו שוכחים לעיתים שאם הוא אדם-שווה לנסות להסתכל על הפגמים שבעצמנו!! מה עלינו לתקן ואז אולי נבין יותר את העובדה שהוא אדם!! ממש כמוני. נקודה אחרונה גם אם נפגשתי בכמה פגיעות מאותו אדם אם נשנה את ההסתכלות בין מה הוא עשה לי! לבין-למה זה בא לחנך אותי-אני הופך את הקשר אתו לתועלתי-הוא עוזר לי לעבוד על הענווה, הוא עוזר לי לעבוד על הביטחון העצמי בי, הוא עוזר לי לעבוד על הסבלנות-האדם שמולי-הוא לא סתם חלק ממערכת החיים שלי, יש לו תפקיד בחיי, ועליי לאהוב אותו ולו בשל כך, כי הוא עוזר לי לגלות את עצמי לגלות חלקים משמעותיים באישיות שלי שלא הייתי מגלה אילולא המפגש עמו. אז רק נסכם ונאמר: -הערכה לאדם האומר סליחה-עצם המעמד הוא קשה גם אם חוזר שוב על מעשיו!(יתכן והוא מעט ילדותי-אבל רצון לטוב יש בו!) -הסתכלות על כל ה"אדמיות" שבו ולא רק על הנקודה של המגרעת! -להתפלל עליו-ואז המקום שלי הוא בטוב! -הסתכלות פנימית על עצמינו כדי להבין שגם אנו לא ממש " מושלמים" -ולבסוף להפוך סיטואציות בחיים למקום של גדילה ממקום של פגיעה! ואז כל האנשים סביבנו הם משמעותיים טובים ומלמדים. אשריך על השאלה. ושכולנו נקיים אז דברי הרב קוק- "חייבת האהבה להיות מלאה לכל" חנן Hananb1081 gmail.com
שאלה: הנחת מוכר: רציתי לשאול בבקשה, אני עובד בחנות ולי כמוכר יש הנחה משמעותית שאני זכאי לה. ביקשו ממני לקנות פריט מסוים (במחיר ללא הנחה) והביאו לי את הת עבורו (לא בחנות). השאלה היא האם מותר לי להנות מההנחה שאני מקבל ולהשתמש בהפרש בשביל לקנות בו משהו (לא לקחת את הכסף אלי) מהחנות. אני יציין שזה לא משהו שקורה באופן תדיר אלא לעתים רחוקות, דבר שני ההטבה היא כמובן אם אני הוא הקונה ולא סתם לקוח. לסיכום האם זה נקרא גזל או לא? יישר כוחכם.
תשובה: וברכת ד  אפשר להשתמש בפער שבין המחיר הרגיל למחיר שאתה מקבל. בברכת התורה והארץ יהודה הלוי עמיחי מכון התורה והארץ
שאלה: נהיינו חג"ס - איפה להציב את הגבול?: אני מבולבלת לגמרי קראתי כמה שאלות שהופיעו פה באתר והתבלבלתי עוד יותר אני חניגה בתנועת הנוער עזרא לאחרונה ניהנו חגס והתחיל קשר עם הבנים (קשר שלא היה לפני כן אפילו לא ) כזה של sms צחוקים וקצת יותר.בהתחלה היה ממש נחמד ופתאום הרגשתי שזה משפיע עליי משנה אותי גורם לי להתנהג בדרכים שלא מתאימות לי פשוט לא אני.אז הפסקתי לדבר בטלפון איתם יותר מידי רק מידי פעם. אני מודעת לכך שיש בעיה עם זה שיהיה לי חבר אני גם מבינה את הסיבה ומסכימה איתה אבל רציתי לדעת אם יש בעיה בדיבןר של צחוקים עם בנים או קצת עומק (בקבוצה או כיחיד) ואם כן למה?הרי אנחנו נוער דתי לאומי שכן נמצא באיזשהו קשר עם הבנים ולא בהפרדה מוחלטת. איך אני אדע איפה להציב את הקו?
תשובה: נשמה, קודם כל סליחה על האיחור בתשובה! אז, מה שלומך? איך בסניף? כבוגרת עזרא לבוגרת עזרא אני ממש יכולה להבין את המצב בו את נמצאת המעבר בין חבריא ב  לחג"ס, ממצב שבו הפעולות נפרדות למצב שבו יש סוג של פעולה-שיחה משותפת הוא מצד אחד מעבר מרגש שמעיד על בגרות ומצד שני מעבר שטומן בתוכו גם אתגרים פתאום נורא חשוב לכולן איך הן נראות בעיני הבנים, מה ההוא אמר על ההיא, ומה ההיא חושבת על ההוא אפילו שיושבים משני צידי החדר, לא תמיד העיניים של כל אחד ואחת מופנות דווקא אל זה שמעביר את החג"ס, אלא לפעמים נודדות אל הצד השני במצב שכזה, דיבור עם בנים הוא לרוב מצב בלתי נמנע תראי, אני לא רבנית ובטח שלא רב, כך שלא אוכל לפסוק לך בסנטימטרים עד כמה ולמה לדבר עם בנים, ואת זה אני ממש ממליצה לך לברר עם הרב שלך בתור התחלה, אני מצרפת כאן תשובה שעניתי עליה בעבר   היא מדברת על בכללי דיבור עם בנים בקשר לשאלתך   את צריכה לבדוק עם עצמך, להיות אמיתית עם עצמך האם כשאת מדברת עם בן כלשהו, זה מגיע נטו מתוך מניע טהור? שיחה שיש לה מטרה? או שזה רק כדי לעפעף לו מול העיניים ולעשות עליו רושם ופוזות? האם כשאת מדברת עם מישהו, את לגמרי עצמך? או שאת מתחילה קצת להתייפייף ולהתחנחן? אולי כדאי לעשות ניסוי קטן   תנסי פעם אחת להסתכל על חברות שלך כשהן מדברות אחת עם השניה ועל חברה ות כשהן מדברות עם בנים ותביני בדיוק מה ההבדל בין להיות את עצמך, לבין להתחיל לשחק אותה מישהי אחרת לאחר מכן, תשאלי את עצמך, באמת ובכנות   האם זו מי שאני רוצה להיות? האם זה שווה את זה? האם אני מוכנה "לבזבז" את הכוחות שלי על כל אחד בסניף? רק באמת הפנימית שלך, זו שהובילה אותך לכתוב את השאלה כאן באתר תוכלי לענות על השאלות הללו ולהוביל את עצמך לדרך הנכונה והאמיתית וכמובן, אם תצטרכי עזרה, בכל שלב שהוא אני כאן, במייל ב"הצלחה נשמה! בת-חן batchenoh gmail.com
שאלה: ערלה: האם השנה (תשע"ד) יש חשש ערלה בדודבן ובגודגדן?
תשובה: תשובה לשאלתך בלינק המצורף:
שאלה: מעשר לניתוח פסלטי: החלטתי לעבור ניתוח פלסטי. ויש לי מחסור רב בכסף. האם מותר לי לקחת מעשרות מבני משפחתי? האם מותר לי לקחת מעשרותיי שלי? אני רוצה לציין שהניתוח הינו ניתוח אסטתי ואינו חובה אך הכרחי להרגשתי.
תשובה: וברכת ד  מעשר כספים נועד לעניים ולצרכיהם, אבל לא נראה שאסטטיקה היא מצרכי עניים. רפואה שלמה בברכת התורה והארץ יהודה הלוי עמיחי מכון התורה והארץ
שאלה: ברכת הבית: אני מכינה ברכות הבית בעבודת יד. רציתי לשאול האם הן כשרות? איך מכשירים אותן?
תשובה: וברכת ד  הן כשרות בברכת התורה והארץ יהודה הלוי עמיחי מכון התורה והארץ
שאלה: כיצד מגדירים מטרת קשר: אני מדריכה באחת מתנועות הנוער ונוצר קשר עם אחד הבוגרים בתחילה הקשר היה אחת לשבוע,קשר טלפוני,שהתחיל בדיבור על הסניף ומשם גלש לנושאים לא פחות חושבים וערכיים. הוא בשיבה,ממש קרוב לגיוס ואני מתחילה שירות לאומי ושנינו שומרים נגיעה.מזה כבר חצי שנה אנחנו מדברים רק כשאנחנו נפגשים באירועים של הסניף או בשבת אחר התפילה וכשאנחנו מדברים אנחנו מדברים המון.בעבר עלה העניין שיש מחשבה לעתיד אך זה היה ממזמן ומאז לא היה דיבור על זה.אני לא רוצה שנדבר המון עם אין מחשבה לעתיד,או שתהיה צפיית שווא.מה עליי לעשות?לחכות ולראות?לשאול?האם זה בככלל כדאי להיות בקשר עכשיו?
תשובה: המחשבה שלך נכונה מאוד. מותר לצעירה בגילך להכיר צעירים למטרות חתונה. גם את הבחור הזה. בהחלט אפשר שזה הזיווג שלך מן השמים. יש הצדקה מלאה להמשיך להכיר אותו יותר ברצינות מתוך כוונה לבדוק אפשרות של חתונה. אם תגיעו להחלטה להתחתן, אפשר בעוד מספר חודשים להתארס ובסוף השנה להתחתן. את צריכה להבהיר באופן טבעי ופשוט שאין לך כוונה לקיים קשר סתמי עם בחור. את לא צריכה  להלחיץ  אותו אבל להסביר לו שמבחינתך הקשר יכול להמשך בטבעיות מתוך הבנה שהוא בא כדי ששניכם תבררו את ההתאמה ביניכם. בהצלחה!
שאלה: גינת בית בשנת שמיטה: אני גרה בבית קרקע ויש לי גינה קטנה ששתלתי עשבי בשמים תבלינים ושתילי עגבניות ואני מתכוונת עוד להוסיף כל מיני צמחים. יש גם אילן סרק ושיח יסמין ועוד שיח פרחים ומתכוונת להוסיף עוד פרחים שתילים, ברצוני לשאול איך אני אמורה לטפל בגינה בשנת השמיטה שמתקרבת, האם מותר להשקות, לגזום,לקטוף,? האם אצטרך להעביר לעציצים ולטפל בבית בצמחים שבאמת חבל לי עליהם? קראתי שכל דבר שהוא בתוך הבית מתחת גג ולא תחת כיפת השמיים מותר לטפל באופן מלא. בקשה לא להביא לי מקורות מועתקים כי אני לא אבין, בקשה בשפה פשוטה :)
תשובה: וברכת ד  מכון התורה והארץ הוציא חוברת מפורטת כיצד מטפלים בגינה בשמיטה. החוברת נמצאת באתר יש שם פרוט כל השאלות ששאלת. בברכת התורה והארץ יהודה הלוי עמיחי מכון התורה והארץ
שאלה: הפרעה בזוגיות לאחר לידה: אשתי ילדה לפני כ4 חודשים ומאז ועד היום החיי אישות שלנו נפגעה מזה רבות. בעיקר מצד החשק של אשתי. יש לציין שהיא עברה לידה קשה ואני מבין את המצב שהיא עברה טראומה קשה ואין לי שום טענות אליה חלילה על הפגיעה באישות. אלא נפגעה בזה גם המצב האינטימי שלנו מזה.וזה מה שמפריע לי וזה מוציא לי את החשק לפעמים להגיע הביתה בערב מרוב תיסכול והבעיה שאני לא יודע איך לומר לה את זה. אשמח לעזרה.
תשובה: אני מכיר היטב ומבין היטב את המצוקה שאתה כותב עליה. זו תופעה שכיחה לאחר לידה. בדרך כלל היא עוברת עם הזמן  לעתים היא נוכחת בחיי הזוג לאורך זמן. העזרה הראשונה העיקרית שאני יכול לעסוק בה בהקשר זה היא רק לעודד אתכם לדבר על הנושא. לא בטענות, לא בויכוחים, לא בהאשמות. אלא בדרך שבה את מקשיב למה שהיא מתארת, מציע דרך מסוימת להתמודדות, שואל אותה האם זה מתאים לה, וכן הלאה. עד שתמצאו. ואם צריך איש מקצוע לסייע בעניין בתיווך או בטיפול   אדרבא. הנושא חשוב דיו כדי להשקיע בו. גם רצון  גם זמן  גם כסף. ומתוך כך   תזכו בעזרת ד  לחיים טובים. וברכה
שאלה: נאמנות מוכר על פירות: אשתי קנתה דובדבנים ומנגו מהשוק בפתח תקוה והמוכרת אמרה לה שאין לה תעודת כשרות אך התחייבה שכל מה שיש אצלה זה מתנובה. האם אפשר לסמוך על דברי המוכרת? אם לא, האם יש לחשוש לערלה או שניתן לאכול לאחר הפרשת תרו"מ בלי ברכה?
תשובה: א. איני רוצה לומר חלילה שהוא משקר אבל כאשר תעיין בלינק אז תבין שההצהרה שלו אינה יכולה להיות נכונה. להלן ציטוט מהאתר של רב תנובה: חטיבת הירקות והפירות בתנובה נסגרה בסוף שנת 2004. מאז חדלה תנובה להפעיל את השותפויות הסיטונאיות שהיו לה ברחבי הארץ, וכל שווקי הפירות והירקות הסיטונאיים בארץ המספקים תוצרת ללקוחות - חנוית, מוסדות וכו, שייכים כיום לגורמים פרטיים שאינם קשורים לתנובה. אשר על כן, אין לתנובה ולמערכת הכשרות שלה כל קשר וכל אחריות על הפירות והירקות הנמצאים בשווקים הסיטונאיים או בחנויות הפירות והירקות. ב. יש להפריש תו"מ בלי ברכה. השנה (תשע"ד) אין בעיה של ערלה בדובדבנים
שאלה: קופת צדקה - לא דחוף: הרב, שמתי מטבע של 5 שקלים בקופת צדקה,ולאחר מכן גיליתי שהמטבע נלקח(כל שאר המטבעות נשארו,ואין גבאי שפינה אותם). האם זה נחשב לי צדקה? האם אפשר להמשיך לשים כסף באותה קופה למרות שיכול להיות שהוא יילקח?
תשובה: ודאי לא כדאי לשים 5 ש"ח בקופה כזאת - אתה יכול לשים שם 10 אג  וכד. נתינת הכסף לנזקקים או למטרה אחרת היא באחריות הנותן. אם הכסף נגנב או אבד ולא הגיע ליעדו - אתה לא קימת מצוות צדקה. אמנם אם הקופה היא של המוסד צדקה אפשר לומר שכסף ששמת בקופה שייך לאותו מוסד, לכן הגנבה או האבדה היא מהמוסד ולא ממך ואתה קיימת מצוות צדקה. מקובל לשים בקופות הצדקה רק מטבעות פשוטות (מפני שהכסף עלול להאבד או להגנב) את סכומי הצדקה הגדולים נהוג למסור באופן אישי לאדם או לגוף שאתה מעונין לתרום לו, ולקבל ממנו קבלה רשמית.
שאלה: 15: האם מותר לעשות "מתיחות" בטלפון (לחברות ידועות וכדו, או לאנשים רגילים)? האם יש בזה חשש גזל של זמן?
תשובה: ב"ה, בודאי שאסור, ואהבת לרעך כמוך, דני ארגמן
שאלה: החטופים: כרגע, לאחר שנודע על מציאת גופות החטופים יש אצלי ובסביבה שלי שאלה: מה עושים עכשיו??? זה לא איפה היה הקב"ה או למה התפילות לא עזרו. זה שאלה מתוך כאב עצום והבנה שצריך להתקדם בחיים הלאה ולעשות תשובה. אז מה אפשר לעשות? מה תיקון המידות שצריך לעשות? מראש, כבוד הרב
תשובה: נוכחנו כיצד מתוך הכאב והייסורים מתחזקת האחווה והאחדות בעם. הדאגה והבשורה הנוראה חיזקו וגישרו על כל הפערים: חרדים וחילוניים - ימניים ופחות ימניים, כולם חשו את שותפות הגורל של העם היושב בציון. התיקון שלנו הוא לשמור ולפעול ברוח הזאת כל הזמן. לא לדרוש את אהבת ישראל מאחרים אלא בעקר מעצמנו, בכל העצמה. כנגד כל קטרוג שעולה בלבנו נגד מישהו מישראל, לזכור את השעות הקשות הללו ומכוחן להרבות סנגוריה ואהבת ישראל ללא חשבונות.
שאלה: אני יודעת, אבל קשה לי.- התפילה על החטופים: הייתי נוכחת מספר פעמים לתפילות עוצמתיות וגדולות בכותל ובמקומות נוספים לשלומם של הנערים ולחזרתם ב לביתם. לאור הבשורה המרה לאחרונה רציתי לשאול, לאן כל התפילות הולכות? איך ייתכן שציבור שלם על כל גווניו בדור כזה לא הצליח לקרוע שערי שמיים ולבטל את אותה הגזירה? איך אני יכולה להתחזק באמונה עם ההסתר הזה? יותר מזה, אם התפילות הגדולות הללו לא נענו למה שהתפילות הקטנות והיומיומיות שלי כן? כואב לי שאני מרגישה ככה. ואני יודעת שהקב"ה לא עובד אצלנו והוא יכול לומר גם לא. אבל קשה לי להבין כי אני יודעת שהקב"ה הוא אל רחום וחנון ואני יודעת שהוא יודע שלבשר ודם אין יכולת להבין את הראייה שלו. אז למה לא להקל קצת.?
תשובה: לך צדיקה! אם הבנתי נכון את בעצם גם שואלת וגם עונה לעצמך, אך למרות הכל ההבנה עדיין קשה. אני חושב שבמקרה שלך זה פשוט עניין של זמן. המשבר שעובר עלייך פוקד את כולנו. זה ששאלות צפות זה טבעי ונורמלי. הבעיה היא זה כשאין תשובות, כנשארים בספק. במקרה שלך עושה רושם שאת יודעת את התשובות, רק רגשית קשה לך להפנים אותן. עכשיו זה לא זמן להבין. עכשיו זה זמן לבכות. אחרי ימי הבכי והצער על מה שקרה התשובות שסיפקו אותך בעבר, יספקו אותך גם בעתיד. ובכל זאת, כדאי תמיד ללמוד ולהעמיק על מה זו תפילה, מהי ערכה ועניינה. אני מצרף לך שאלה שעניתי עליה והיא פורסמה באתר: כמוכן יש תשובה נוספת של משיב אחר: ותשובות על עניין התפילה: מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון
שאלה: תיקון פגם הברית: לכבוד הרב, בגלל החופש הגדול השתנו לי הזמני שינה ובדרך כלל אני הולך לישון בבוקר ואני בעזרת השם בלי נדר רוצה לתקן על פגם הברית ולהפסיק את העוון החמור כמה שיותר מהר ולפי מה שאני יודע קריאת שמע שעל המיטה זה תיקון חשוב וגם מגן מפני מזיקים למינהם ואפילו הורג יותר מאלף מלאכי חבלה אז השאלה שלי היא האם אפשר לעשות תיקון חצות בלי הזכרת שם השם לפני עלות השחר למרות שאני הולך לישון כמה שעות אחרי ועוד שאלה האם לימוד תורה וקריאת תהילים גם הורגים מלאכי חבלה ועושים תיקון לפגם הברית?
תשובה: 1. יכול אתה לעשות תיקון חצות כרגיל בנוסח המובוא בסידור. 2. בשער הכוונות בדרושי הלילה לרבינו האר"י זיע"א כתב שעיקר התיקון של הריגת המזיקים מחט זרע לבטלה- נעשה ע"י קריאת שמע שעל המיטה, אך בוודאי שגם על ידי לימוד תורה ותהילים - האדם מתקן את חטא זה. (ראה ויקרא רבה כה, כה) ברכה והצלחה
שאלה: כשרות מסעדה: בקפה קפה במרינה הרצליה כתוב שהמסעדה כשרה למהדרין רבנות הרצליה, ומשתייכת לחוג חתם סופר פ"ת. (כי אני יודעת שא"א לסמוך כבר על חוג חתם סופר) כיצד זה מהדרין? האם אוכל לאכול שם?
תשובה: הרבנות הרצליה מהדרין היא רבנות מאד רצינית וטובה. ובכל אופן ראוי לנכון לשוחח עם המשגיח לפני ההגעה לכל מקום שברצוננו לאכול בו.
שאלה: קקפידא"- אני חייבת עזרהה דחוףף: הרב, רציתי לשתף אותך במשהו שממש מפריע לי ומציק לי, בחנוכה האחרון אני ואמא שלי "רבנו" עם אחות של חבר שלי ומאז היא לא מפסיקה לדבר עלינו ולקלל אותנו (עם אנשים), חלק מהאחים שלה גם לא מדברים איתה בגלל כל מיני סיבות והיא מאשימה אותנו בכל. בפסח האחרון אמא שלי נפלה מהכיסא כאשר ניגשה לארון ומאז סובלת מכאבים בכל גופה, היא עברה מלא צילומים ובדיקות והכל יצא תקין ב"ה, מה שכן אמרו לה שבטח חטפה טראומה בגוף בעקבות הנפילה וכתוצאה מכך היא בחרדה דיכאון. אמא שלי היא אישה ששופעת שמחת חיים וגומלת רק טוב לזולת, כיום היא סובלת מלא מהגב, ובעיקר משריפה בראש, הרופאים מביאים לה כל מיני כדורים ודברים ושום דבר לא עוזר. כשעשיתי 1 1 הבנתי שברור לי שאחות של חבר שלי מקפידה עלינו, וכיום זה פוגע באמא שלי. לא ייתכן שכל בוקר אמא שלי תקום עם כאבים נוראים בראש, הצילומים תקינים, ולאף אחד אין סיבה מוצדקת. בנוסף היא התחילה לשכוח דברים, סנילית כזאת, וזה מלחיץ אותי. אני לא יכולה לראות אותה ככה. אין לי ספק שאחות של חבר שלי מקפידה עלינו וזה פוגע באמא שלי, אני הרגשתי את זה ממזמן ולא סיפרתי לאמא ובשבוע שעבר אמא שלי סיפרה לי שהיא גם חושבת ככה, נילחצתי והכחשתי. שלשום סיפרתי לאחותי הבכורה את הסיפור המלא על הריב והיא החליטה להרים "טלפון" לאחות של חבר שלי ולנסות לעשות סולחה, אחות של חבר שלי סיפרה לה שהיא עברה תקופה נוראה והיא מקפידה עלינו ומאשימה אותנו בכל מה שקורה לה. ישר הבנתי שהיא פגעה בנו ובעיקר באמא שלי. אתמול אחות של חבר שלי שלחה לחבר שלי הודעה שאף אחד לא יתערב והיא לא מוכנה לסלוח!! אני רוצה שתבין הבחורה הזאת יתומה מאמא והאבא לא גר איתם בבית. הבנתי שליתומים ואלמנות יש מעלה גדולה בשמים, ומפחיד אותי כל הסיפור הזה. הבחורה סבלה מלא בחיים שלה מהדמות של האבא בבית. יש לה רגעים שהיא שופעת טוב ונתינה אך גם יש רגעים שהיא יכולה להיתאכזר מבלי לחשוב פעמיים. מה שתמיד היה לנו קשה איתה -זה הצעקות שלה, היא לא מפסיקה לצעוק!! היא מוסיפה דברים לא נכונים לסיפורים ומספרת לכולם. ה ישמור. סיפרו לי שמישהי לא ניקלטה להיריון כי הקפידו עליה ואני מפחדת שבעתיד זה עלול ליפגוע גם בי.! אני לא יודעת מה לעשות אני חייבת שמישהו יעזור לי, אני מרגישה שהמצב של אמא שלי רק הולך ודועך וזה מכאיב לי נורא. בבקשה תעזור לי!!! מה אני עושה? איך אני יכולה לבטל את הקפידא?
תשובה: ב"ה, את צריכה לבדוק את עצמך אם עשית משהו לא ר אותו צריך לתקן. אם לא עשית לה דבר רע את לא צריכה לדאוג מקפידה, להיפך אם יש אדם שמבקשים ממנו סליחה, ומוכנים להתפייס והוא מקשה את לבו אז הוא צריך לדאוג ולא מי שמוכן להתפייס גם כשלא עשה דבר רע. דני ארגמן
שאלה: צניעות: לכבוד הרב! לאחרונה חברתי ואני החלטנו לעשות השתדלות ולהתחזק בצניעות. כשניגשנו ללמוד את העניין ולהבין מה באמת מתבקש מאיתנו לא ידענו מהיכן להתחיל ומה נכון לנו עקב ריבוי הדעות. אשמח לדעת היכן ניתן ללמוד את הלכות ציעות באופן מסודר. מה המקורות הראשונים שבהם מפורטות ההלכות והאם מוזכרות הלכות בקיצור שולחן ערוך?
תשובה: עדיף ללמוד בספר שמוקדש לעניין זה בו מרוכזות כל ההלכות ומקורותיהן. אני זוכר כרגע שני ספרים: הרב שמואל כץ - קדושים תהיו הרב אליקים אלינסון - האישה והמצוות (כרך על צניעות). חשוב ללמוד מרב שמכיר את הסגנון הדתי לאומי. מפני שבציבור החרדי יש נורמות אחרות.
שאלה: מעשר כספים: הרב. אני סטודנטית. ובנוסף עובדת פעמיים בשבוע אחרי הלימודים. רציתי לשאול לגבי מעשר כספים. האם משנה כמה כסף אני מרוויחה כדי להחליט אם אני מחוייבת במעשר? (אני מרוויחה בחודש בין 1500-2500 ש"ח) בנוסף. האם כאשר מחשבים מעשר יש לחשב ישר משכר הנטו או שמפחיתים קודם הוצאות שוטפות. (במקרה שלי לדוגמא- הוצאות בריאות רבות שיש לי כל חודש, וכן נסיעות וכו.) מראש. ורד.
תשובה: מצד הדין מחשבים מהשכר נטו - עשרה אחוז. אם יש קשיים כלכליים יש אפשרות להקל - ראוי לשם כך להתייעץ עם רב באופן אישי ולספר על הקשיים.
שאלה: כשרות מומלצת על ידכם למפעל או להרבנות: האם כשרות מומלצת על ידכם מעוף - הרבנות קרית מלאכי מהדרין, היא של מפעל ספציפי או של הרבנות הספציפית ואז זה נכון גם למפעל "עוף הארץ" בקרית מלאכי?
תשובה: במומלצים רשום אך ורק חברת מעוף - הרבנות קרית מלאכי מהדרין בלבד
שאלה: הרב קוק: לכבוד הרב, במה שכתב הרב קוק זצ"ל שחכמים לא מוציאים סכלות אלא מוסיפים חכמה וכו צדיקים לא מוציאים רשעות אלא מוסיפים צדקות וכו,אין לכאורה התייחסות ל סור מרע אלא רק ל ועשה טוב. הרי הרמח"ל כותב שצריך להיות קודם כל ב סור מרע? אולי הפירוש של הפסוק הוא סור מרע או עשה טוב(כלומר,ו במובן של או),ואם כן,זה סותר את דברי הרמח"ל.
תשובה: אין קשר בין דברי הרב קוק למה ששאלת. הרב קוק דיבר על שהצדיקים הטהורים לא קובלים על הרשעה אלא מוסיפים טוב. כלומר צדיק מהצד במה ישקיע את מרצו. כמובן שהאדם הרע עצמו צריך להתחיל בסור מרע
שאלה: צמיחה לאור המשבר של רצח שלושת הנערים הקדושים: רציתי בבקשה לשאול למה? הרי התפללנו כל כך, קיבלנו על עצמנו כל כך ובעיקר האמנו כל כך! איך הקב"ה יכל שלא להקשיב? איך הוא יכל שלא לשמוע את קולנו.
תשובה: לק"י אני שומע את זעקתך, והאמת, זו זעקה אמיתית ולא צריך להרגיש רע עם זה. זה אומר שכואב, זה אומר שאכפת אך גם אומר שפונים לה  בבקשה להבין. דווקא בגלל זה ודווקא, כולנו נדרשים לזכור, שלא תמיד אנחנו יודעים את חשבונות שמים. "והסרתי את כפי וראית את אחורי ופני לא יראו" (שמות, פרק ל"ג, פסוק כ"ג). החת"ם סופר מסביר: "וראית את אחורי"   בהסתכלות לאחור (אולי) נזכה להבין משהו מחשבונותיו של הקב"ה אבל במצב של עשיו "ופני לא יראו"   מה שיש מקדימה לא זוכים להבין. מותר שנכאב, מותר שנשאל (אך לא רק בכנות אלא בבגרות) ועם כל זה אנו צריכים גם להקשיב לתשובה. להבין שגם ב לא  יש הרבה  כן. להגיע למקום הזה ולראות את מה שכן קרה פה בארץ בח"י הימים האחרונים. כמה, התעלינו מעל המחיצות הארורות (וזה לא סותר את זה שנשמעו דעות שונות), כמה התעלינו כעם, כמה גילינו שוב (מתוך כאב) את החיבור. וכעם עכשיו אנו מתאבלים ומחפשים איך לאסוף את השברים. מחפשים את הכוחות לצמוח ולהמשיך למרות הכל. האמת, שזה צריך להיות לא למרות מה שקרה, אלא מכח מה שקרה. זה הזמן שלנו להוסיף טוב, זה הזמן שלנו להגיד שאת המנגינה הזו אי אפשר להפסיק. עם ישראל חי! ועם כל זה שאנו יודעים לחלוק - עם ישראל מאוחד! עם ישראל נמצא שם אחד בשביל השני, ועם ישראל פועל אחד בשביל השני. מי יודע מה פעלו התפילות הכואבות? מי יודע מה פעלו המעשים הטובים? מי יודע מה פעלו הכוונות הטהורות? לעולם לא נדע באופן מוחלט מה הם פעלו, וודאי לא למעלה, אבל כאן, למטה - אצלנו, אנחנו יודעים בקרבנו מעט. אנחנו יודעים איך זה גידל אותנו. אנחנו יודעים איך זה הצמיח אותנו לא רק בעולם של הפרט אלא גם בעולם של הכלל, ואת זה אנחנו נמשיך לעשות. זה מה ששלוש נשמות קדושות פעלו בעם ישראל, ואת זה אנחנו נמשיך. מתוך הכאב, מתוך השבר והמשבר, אותו משבר של לידה של צמיחה זה חלק מה כן  שקיבלנו, וקיבלנו בגדול, ועם זה נמשיך קדימה וממנו לא נתעלם. נמשיך בתפילות, נמשיך במעשים הטובים, נמשיך בצמיחה ובהבאת גאולה. ובבניין ירושלים ננוחם במהרה "בלע המות לנצח ומחה ה  אלוקים דמעה מעל כל פנים וחרפת עמו יסיר מעל כל הארץ כי ה  דבר" (ישעיהו, פרק כ"ה, פסוק ח ) נתנאל netanelweil gmail.com
שאלה: חברת עלי בודק: ברצוני לדעת בבקשה לגבי "עלי בודק" ללא ריסוס וללא חרקים מה טיב הכשרות ומה ההמלצות שלכם בידוע ששיטת הגידול שם שונה, מדובר בגידולי מים ב ו אורית
תשובה: את התשובה תוכלי למצוא בקישור הבא:
שאלה: נזק תוך כדי עבודה: מה הדין, כאשר עובד גרם לנזק בשגגה למעסיקו? לדוגמה: היה עליו להגיה פרסום לפני דפוס ושגג, והפרסום הודפס, ונגרם נזק למעסיק. האם חייב לשלם את נזקו?
תשובה: עובד מוגדר בדרך כלל כמומחה במקצועו. העובד מוגדר כנושא שכר לעניין חובותיו כלפי המעביד (שולחן ערוך חושן משפט סימן שו), מפני שהמשכורת אותה הוא מקבל היא שכרו. עובד שלא מילא את חובותיו כראוי ובעקבות כך נגרם הפסד למעביד - חייב לפצות את המעביד על הפסדו. זאת ובהתאם למה שנפסק ברמב"ם ובשולחן ערוך (חושן משפט סימן שו): "המראה דינר לשולחני ואמר לו יפה הוא ונמצא רע אם בשכר ראהו חייב לשלם אף על פי שהוא בקי ואינו צריך להתלמד. ואם אינו בקי חייב לשלם אף על פי שהוא בחינם, והוא שיאמר לשולחני עליך אני סומך או שהיו הדברים מראים שהוא סומך על ראייתו ולא יראה לאחרים". במקרה שאי מילוי החובה נבע מאונס   פטור העובד מת פיצויים (כדין שומר שכר הפטור מאונס). יחד עם זאת אמרו חכמים (בבא מציעא פג, א) שאפילו כאשר עובד חייב לשלם, מצווה להיכנס אתו לפנים משורת הדין ולא לגבות ממנו פיצויים, אלא אם כן הזיק בכוונה. במקרה שהזיק ברשלנות (שחיובו מדין שומר ולא מדין מזיק) נכון שלא לגבות את הנזק. באשר לשכרו של העובד עבור שעות עבודתו שלא הניבו כל תפוקה, על פי שורת הדין, המעביד אינו צריך לשלם לו עבורן. ברם אם מצבו הכלכלי של העובד קשה, גם כאן אמרו חכמים שישלם לו את שכרו לפנים משורת הדין, והסמיכו זאת על הפסוק "למען תלך בדרך טובים ואורחות צדיקים תשמור" (משלי ב, כ). משמעות הסוגיה בתלמוד (בבא מציעא פג, א) היא שיש להעמיד את המעביד על כך שמהראוי לנהוג לפנים משורת הדין, ושכך נוהגים אנשים טובים וצדיקים. השומע ישמע, ומי שאינו שומע, לא ניתן לכפות עליו לנהוג לפנים משורת הדין (ערוך השולחן חושן משפט סימן שד סעיף יא). הרב אודי פרומן
שאלה: בן מסרה לחבוש כיפה בסעודת שבת: אנחנו משפחה מעורבת מבחינה דתית. בעלי מסורתי ושומר שבת ובימי החול אינו חובש כיפה. בשבתות הוא חובש כיפה וכך גם הבנים שבאים לארוחות. אני חילונית אך מתחשבת בבעלי בבית מבחינת כשרות ושמירת שבת. 2 הבנים הגדולים לא גרים בבית ואינם שומרי שבת, אך בסעודות שבת איתנו חובשים כיפה. הבן הצעיר, בן 19 החליט לאחרונה שאינו מעוניין לחבוש כיפה בסעודות שבת. הדבר גרם למריבה רצינית בינו לבין אביו, עד שהאב ביקש ממנו לא לשבת איתנו בסעודות שבת. הבן מתעקש לא לחבוש כיפה אפילו במחיר אי-ישיבת לסעודה. אני חוששת מהמריבה שתתגלע בעקבות כך בסעודת השבת הקרובה. מה עושים? מראש, מלי
תשובה: מצד אחד, אין שתי משפחות ושני מצבים שהם בדיוק אותו דבר, והפיתרון למצב המורכב שנוצר הוא ייחודי לכל משפחה ולכל מערכת יחסים, ותלוי בנתונים רבים. לכן, רצוי למצוא מישהו קרוב, דמות משמעותית עבור המשפחה, מישהו שמכיר את המשפחה, שאיתו ניתן להתייעץ באופן ישיר. מצד שני, למקרה שאתם מתקשים למצוא דמות כזו, אכתוב את דעתי לגבי המצב שנוצר. הניסיון מלמד שכפייה על ילדים בסוגיות כאלה איננו אפקטיבי, גם לא לטווח המיידי, אך בודאי לא לטווח הארוך. אם זה אפשרי - כדאי שהאבא ייזום שיחה עם הבן בנחת על כוס קפה לפני השבת. שיסכימו מראש לשמוע זה את זה עד הסוף. כל אחד יסביר מה חשוב לו ומה מפריע לו. ואז כדאי לקחת קצת זמן לחשוב על הדברים, ולא חייבים לסגור את הנושא בצורה מיידית. הבית הוא בכל זאת שלכם, ההורים. לכן, לו הייתי במקום האבא - אחרי השיחה הנזכרת, הייתי אומר לבן: "שמעתי מה שאמרת, אני מכבד אותך גם אם אני לא מסכים איתך. בבית שלי אני מאד מבקש - לא כופה - שתכבד את רצוני ותשב בסעודה השבת עם כיפה. ההחלטה הסופית היא שלך". יש יותר סיכוי שהבן יקבל בקשה כזו מהסיכוי שהוא יקבל כפייה מצד האבא. האם בעלך שותף להתייעצות הזו? אם כן - מצוין. אם לא - תוכלי לשתף אותו? אם אי אפשר - אולי את יכולה להציע לו את הרעיון שלי, או כל הצעה אחרת, כהצעה שלך. אם אפשר - הייתי מעלה נקודה נוספת. לשיקול דעתך אם להעלות את הנקודה הזו עם בעלך, או שעדיף לא להזכיר את זה. וזו הנקודה: לפי התיאור שלך בעלך מסורתי, חובש כיפה בשבת, ולא בימי חול. זאת אומרת שהוא בוחר את הגבולות שלו בקשר לקיום ההלכה, מה בדיוק והא מקיים ומה לא. האם זה בלתי סביר בעיני האבא שגם הבנים יבחרו כל אחד את הגבולות שלו? ומצד שני, האם זה בלתי סביר בעיני הבן שבבית שלכם, ההורים, הוא יכבד מרצונו החופשי את הבקשה של האבא? וזה חוזר להצעה שהעליתי קודם. בהצלחה רבה! הרב צבי קורן